การเคารพพ่อแม่ของหลาน การใช้เวลาอยู่กับหลานๆ การดูแลเอาใจใส่หลานๆ
ถึงแม้ว่าคุณจะเคยเลี้ยงเด็ก 15 คนอย่างประสบความสำเร็จมาแล้ว และรู้สึกว่าคุณรู้เรื่องการเลี้ยงเด็กดีทุกอย่าง คุณจะต้องไม่พูดอะไรทั้งนั้น จนกว่าพ่อแม่ของเด็กจะมาขอคำปรึกษาจากคุณ ทางฝั่งครอบครัวของลูกคุณอาจจะมีแนวคิดที่แตกต่างกันในเรื่องการเลี้ยงลูก และพวกเขาอาจจะไม่อยากได้ยินเรื่องยิบย่อยทุกเรื่องจากปากคุณเกี่ยวกับการเลี้ยงเด็ก แน่นอนว่าพวกเขาอาจจะขอคำแนะนำจากประสบการณ์ของคุณ แต่คุณไม่ควรจะ บอกพวกเขาทุกสิ่งทุกอย่างว่าต้องทำอะไรบ้าง ตั้งแต่วิธีการเปลี่ยนผ้าอ้อมไปจนถึงการเลี้ยงให้ลูกกลายเป็นผู้ใหญ่ที่รับผิดชอบหรอก  ถ้าคุณเจ้ากี้เจ้าการกับพ่อแม่มากจนเกินพอดี พวกเขาอาจจะต่อต้านคุณ ทำให้ความสัมพันธ์ระหว่างคุณและหลานตึงเครียดขึ้นด้วย การเป็นปู่ย่าตายายที่ดีนั้น คุณจะต้องยอมรับว่าคุณเป็นพ่อแม่ของพ่อแม่หลาน ไม่ใช่พ่อแม่ของหลาน บทบาทของคุณคือการใช้เวลากับหลาน ให้คำปรึกษาและช่วยพ่อแม่ของหลานเมื่อจำเป็น อยู่เพื่อเป็นส่วนเติมเต็มใหม่ๆ ให้ครอบครัว ยิ่งคุณยอมรับว่าคุณไม่ใช่แม่ของหลานได้เร็วแค่ไหน คุณก็จะยิ่งมีความสุขในความสัมพันธ์เฉพาะตัวของคุณได้เร็วขึ้นเท่านั้น  คุณไม่ควรจะมุ่งแต่สั่งสอนอบรมระเบียบวินัยและการเป็นผู้ใหญ่ให้หลาน แต่ควรเน้นไปที่การให้ความรัก, ความเอาใจใส่และกำลังใจมากกว่า คุณอาจจะคิดว่าคุณควรจะทิ้งทุกอย่างทันทีที่หลานชายหรือหลานสาวเดินทางมาถึง แต่ทว่าสิ่งที่ดีที่สุดที่คุณสามารถทำได้คือการรักษาวิถีชีวิตเดิมไว้ ในขณะที่ช่วยพ่อแม่ของหลานให้มากที่สุดเท่าที่จะทำได้ ถ้าคุณอยากเป็นคุณย่าที่ประสบความสำเร็จ คุณย่อมต้องมีเพื่อน มีกิจกรรมทางสังคมของคุณและงานอดิเรกของคุณเอง  ถ้าคุณทิ้งทุกอย่างไปเพื่อหลานของคุณ คุณจะไปกดดันกับพ่อแม่ของหลานมากเกินไป จัดเวลาที่อยู่กับหลานๆ ให้ลงตัว โดยไม่ทำให้ตารางปกติของคุณหมกมุ่นอยู่แต่กว่าหลานๆ และเรื่องจุกจิกของพ่อแม่ แน่นอนว่ามันจะมีบางครั้งที่พวกเขาต้องการความช่วยเหลือในวินาทีสุดท้าย แต่คุณไม่ควรจะให้ตารางเวลาของคุณโล่งเกินไปเผื่อเกิดเหตุการณ์แบบนั้น สิ่งหนึ่งที่คุณสามารถทำได้อย่างแน่นอนเมื่อมีสมาชิกใหม่ในครอบครัวหรือแม้กระทั่งเมื่อหลานของคุณโตขึ้นแล้วก็ตาม คือการช่วยพ่อแม่ทำงาน สะสางเรื่องในบ้านเมื่อคุณสามารถช่วยได้ คุณสามารถล้างจาน ไปจ่ายตลาด ทำอาหารบ้างเป็นครั้งคราวหรือไปทำธุระแทนพ่อหรือแม่เมื่อคุณมีเวลา อย่างไรก็ตามคุณไม่ควรต้องทำให้ตัวเองกลายเป็นแม่บ้านเมื่อพวกเขามีลูก การช่วยงานบ้านเล็กๆ น้อยๆ เมื่อคุณมีเวลาจะทำให้เกิดความแตกต่างไปอย่างสิ้นเชิง  นี่จะเป็นประโยชน์อย่างยิ่ง ตอนที่หลานเพิ่งเกิดแล้วพ่อแม่ของหลานมีภาระหน้าที่ดูแลเด็กที่หนักอึ้ง บางครั้งสิ่งที่พ่อแม่ของหลานต้องการคือการอยู่ด้วยกันตามลำพัง ในขณะที่มีกิจกรรมครอบครัว งานเลี้ยง หรือทริปอาจจะช่วยพวกเขาได้ คุณก็ยังสามารถหาเวลาอยู่กับหลานได้ตามลำพัง เพื่อที่พ่อแม่จะได้มีเวลาไปทานมื้อเย็นด้วยกันหรือแค่พักผ่อนโดยไม่ต้องคิดอะไรสักพักนึง  นี่จะช่วยลดความเครียดและทำให้ความสัมพันธ์ระหว่างพ่อแม่เหนียวแน่นขึ้น  ให้คุณพ่อและคุณแม่ไปเดทกันเดือนละ 1 หรือ 2 คืน พวกเขาอาจจะปฏิเสธและบอกว่าพวกเขาต้องการเวลาอยู่ด้วยกันจริงๆ แต่คุณต้องย้ำว่ามันสำคัญสำหรับพวกเขาทั้งคู่ที่จะใช้เวลาด้วยกันตามลำพัง มันจะช่วยได้เยอะถ้าคุณรู้ว่าคุณจะทำอะไรกับหลานๆ เมื่อพวกเขามาถึง ถ้าคุณอยากจะออกไปข้างนอก คุณอาจจะต้องหาเสื้อผ้าที่เหมาะสมและอาจจะต้องขอความช่วยเหลือทางด้านการเงินถ้าจำเป็นก่อนที่หลานๆ จะมาเดินทางมาถึง การเช็คเวลาเปิด-ปิด, ช่วงเวลาและตารางการเดินทางขนส่งก็เป็นความคิดที่ดี เพื่อป็นการเตรียมความพร้อมล่วงหน้า เมื่อคุณวางแผนสำหรับทั้งวันแล้ว อย่างไรก็ตามหาเวลาสำหรับการพักผ่อนและพักหายใจหายคอด้วย คุณคงไม่อยากให้หลานๆ ของคุณเหนื่อยจนเกินไปหรอก  พยายามหาอะไรที่ปกติหลานๆ ไม่ต้องทำกับพ่อแม่ให้ทำ. พาพวกเขาไปที่ใหม่ๆ ที่พวกเขาเคยเห็นหรือสอนพวกเขาทำอะไรสักอย่างที่พ่อแม่ของพวกเขาทำไม่เป็น ไม่ว่ามันจะเป็นการระบายสีน้ำหรือการทำเครื่องประดับเพชรพลอย สิ่งนี้จะทำให้เวลาที่อยู่ด้วยเป็นช่วงเวลาที่พิเศษและน่าจดจำ ถูกแล้ว— บางครั้งก็ไม่ต้องวางแผน ให้หลานๆ ได้เห็นว่าปกติแล้วคุณทำอะไรเวลาอยู่บ้านและให้พวกเขาเรียนรู้โดยการสังเกต บางครั้งพวกเขาจะสนใจแล้วเข้ามาช่วยคุณ ชวนคุยไปต่างๆ นานา ใช้เวลานี้ให้เป็นประโยชน์เนื่องจากพวกเขากำลังอยู่ในห้วงความสัมพันธ์ระหว่างรุ่นอยู่ พวกเขาอาจจะสนใจดูคุณทำอาหาร, ช่วยคุณทำสวน, พาสุนัขไปเดินเล่นด้วยกันกับคุณหรือแม้กระทั่งดูรายการทีวีรายการโปรดของคุณ  หลานๆ จะชินกับชีวิตที่บ้านของตัวเองและค่อยซึมซับวิถีชีวิตของคุณ อย่ากดดันตัวเองมากเกินไปว่าจะต้องทำให้หลานๆ มีความสุข มันจะเป็นไปเองตามธรรมชาติ ว่ากันว่าการมีกิจกรรมอะไรสักอย่างไว้ทำมักจะดี เช่น การดูหนังหรือการอบขนมพาย เผื่อว่าหลานๆของคุณจะอยู่ไม่สุขและอยากจะทำอะไรสักอย่าง ส่งต่อประสบการณ์ของคุณผ่านเรื่องราวที่คุณเคยทำและเคยเห็น อย่ากลัวที่จะแบ่งปัน "ความแปลกประหลาด" ของอดีต สำหรับพวกเขามันอาจจะฟังดูแปลกๆ แต่ในอนาคตพวกเขาจะหันมามองเห็นว่าอดีตของคุณสำคัญพอๆ กับอดีตของพวกเขา และอาจจะเป็นไปได้ที่พวกเขาจะเข้าใจทั้งตัวคุณและความเป็นมนุษย์  การได้เล่าเรื่องราวตอนที่คุณโตมานั้น เป็นสิ่งที่ดีสำหรับคุณทั้งนั้น คุณเป็นเครื่องบันทึกเรื่องราวที่เกิดขึ้นได้ดีที่สุด ดังนั้นจงเล่าให้พวกเขาฟังด้วยความใจกว้าง   เล่าชีวิตและเรื่องราวของคุณ แล้วก็มันทำให้ภาพรวมชีวิตคุณเป็นอย่างไร เล่าให้พวกเขาฟังว่าโลกเปลี่ยนไปมากแค่ไหนตั้งแต่คุณเกิดขึ้นมา คุณทำอาชีพอะไรและทักษะที่หลานๆ ควรมีเพื่อชีวิตที่ประสบความสำเร็จ ส่งผ่านบทเรียนชีวิตใดๆ ก็ตามที่คุณเรียนรู้มา ตั้งแต่การครองคู่ที่มีความสุขไปจนถึงการจัดการเรื่องราวในบ้าน คุณไม่ต้องเล่าให้ฟังทั้งหมดรวดเดียวเพราะพวกเขาจะไม่ฟัง ให้แบ่งเป็นตอนๆ ทีละนิดๆ แทนและต้องมั่นใจว่าเรื่องราวจะต้องน่าสนใจ บอกให้พวกถามคุณเกี่ยวกับชีวิตและเรื่องราวในอดีตของคุณ ที่พวกเขาอาจจะสงสัยอยากรู้  บทสนทนาไม่จำเป็นต้องมีแค่ฝ่ายเดียว ถึงแม้ว่าหลานๆ จะไม่ได้สนอกสนใจอะไรในรายละเอียดครอบครัว เมื่อตอนที่พวกเขายังเด็กกว่านี้ คุณควรจะเล่าเรื่องราวในครอบครัวให้พวกเขาฟังเพื่อที่เขาจะได้มีความคิดที่ชัดมากขึ้นว่าพวกเขาเป็นใคร นั่งกับพวกเขาแล้วเปิดอัลบั้มรูป อธิบายว่าใครเป็นใครบ้างในสายครอบครัว อย่าเพียงแค่ชี้ๆ แต่ทำให้คนในรูปมีชีวิตขึ้นมาโดยการเล่าเรื่องราวสั้นๆ และน่าจดจำของแต่ละคนในครอบครัว แล้วเด็กๆ จะรู้สึกใกล้ชิดผูกพันกับพวกเขาถึงแม้ว่าพวกเขาจะตายจากไปนานแล้ว   คุณสามารถข้ามไปอีกระดับหนึ่งแล้วจดบันทึกไว้ ให้หลานๆ มีบันทึกของครอบครัวเพื่อที่พวกเขาจะอ่านมันได้ตลอดเวลา เหมือนเดิม เด็กบางคนอาจจะยังไม่มีความอดทนหรือความสนใจเกี่ยวกับเรื่องราวความหลังของครอบครัวในเวลานี้ คุณสามารถสอดแทรกข้อมูลเหล่านี้เข้าไปในบทสนทนาในชีวิตประจำวันและกิจกรรม เพื่อที่พวกเขาจะได้รู้ความจริงทีละนิด ค่อยๆรับข้อมูลทีละน้อย ความสัมพันธ์ระหว่างคุณและหลานๆ ไม่จำเป็นต้องเป็นเพียงฝ่ายเดียว เวลาเดินไปอย่างรวดเร็วและสิ่งหนึ่งที่คุณสามารถทำเพื่อให้หลานของคุณรู้สึกพิเศษ คือการขอให้เขาหรือเธอเล่าเรื่องราวที่เกิดขึ้นในโลกให้ฟัง ตั้งแต่กระแสความนิยมล่าสุดเกี่ยวกับเพลงไปจนถึง Facebook หรือ Twitter ถ้าคุณเป็นคนทันเหตุการณ์ คุณก็สามารถให้หลานๆ เล่าให้คุณฟังเรื่องแฟชั่นหรือเรื่องราวที่เพื่อนๆของหลานกำลังให้ความสนใจอยู่ แสดงความสนใจอย่างแท้จริงเกี่ยวกับโลกของหลานๆ แล้วพวกเขาจะเปิดใจให้คุณเอง   ทุกคนชอบการเป็นคุณครู และหลานๆ ของคุณจะยิ่งตื่นเต้นกว่านี้อีกถ้าเวลาอยู่กับคุณแล้วพวกเขาจะได้มีแบ่งปันข้อมูลสำคัญๆ ให้คุณ อย่าลืมขอบคุณเวลาที่พวกเขาสอนอะไรสักอย่าง แสดงให้เห็นว่าความช่วยเหลือจากพวกเขานั้นมีค่า สิ่งหนึ่งที่คุณสามารถทำได้ คือ การอยู่ทุกช่วงเวลาสำคัญในชีวิตของหลาน ตั้งแต่วันเกิดไปจนถึงวันจบระดับชั้นประถม ถึงแม้คุณอาจจะไม่สามารถอยู่ตรงนั้นได้ตลอดเวลา ยิ่งถ้าคุณอยู่ไกลกันละก็ คุณควรจะไปหาหลานในช่วงเวลาสำคัญเมื่อคุณสามารถไปได้ หลานๆ ของคุณจะจดจำช่วงเวลาสำคัญในชีวิตได้และมันก็สำคัญที่พวกเขาจะจดจำช่วงเวลาที่มีคุณได้  หลานๆ จะหันมาสนใจคุณเพราะความรักและกำลังใจ ไม่ใช่คำวิจารณ์ ให้ความรักและกำลังใจในวันสำคัญๆ ของพวกเขาและแสดงให้เห็นว่าคุณภูมิใจในตัวหลานมากแค่ไหน ถึงแม้ว่าคุณอาจจะทำสิ่งอื่นไปแล้ว นี่เป็นสิ่งที่คุณต้องจำไว้เสมอ แม้กระทั่งตอนที่หลานยังไม่เกิด คุณไม่ได้อยู่เพื่อจะเป็นแหล่งข้อมูลเลี้ยงเด็กตลอดไปและมันสำคัญที่จะสร้างขอบเขตไว้ตั้งแต่เริ่มต้น แสดงให้ชัดเจนไปเลยว่าคุณรักลูกและหลานของคุณ และมีโอกาสมากมายที่จะมาเยี่ยมได้ แต่ก็ต้องแสดงให้ชัดเจนด้วยเวลาที่คุณไม่สะดวกให้หลานๆ มานอนค้างคืนหรือมาฝากเลี้ยงไว้เป็นประจำ การทำแบบนี้จะทำให้คุณสามารถใช้เวลากับหลานๆ ได้อย่างสนุกสนาน 100 เปอร์เซ็นต์แทนที่จะรู้สึกโกรธไม่พอใจหรือเหน็ดเหนื่อย   อย่าคิดว่าคุณจะต้องเป็นพี่เลี้ยงเด็กประจำบ้านและต้องช่วยดูแลทุกครั้งเมื่อหลานเกิด คุณสามารถให้เวลาพวกเขาได้ตามที่คุณต้องการ แต่วางแผนล่วงหน้าว่าจะช่วยอะไรแทนที่จะช่วยเวลาที่พวกเขาโทรหา ถ้าคุณไม่รู้สึกว่าถูกบังคับหรือกดดันเวลาอยู่กับหลาน ความสัมพันธ์ระหว่างคุณและหลานจะต้องแน่นแฟ้นกว่าเดิม คุณไม่สามารถตามใจหลานๆ ได้ทุกเรื่อง คุณคงจะไม่สอนพวกเขาแบบไม่ตั้งใจว่า การกินเยอะๆ เป็นสิ่งที่ดีใช่ไหม ปลูกฝังสิ่งที่ดีให้พวกเขา เช่น ความกตัญญู, ความเคารพและความอดทน และอย่าปรนเปรอพวกเขาด้วย "สิ่งของ" ให้ใช้วิธีการชมพวกเขาแทน สังเกตสิ่งดีๆ ทุกสิ่งที่พวกเขาทำและชมออกมาดังๆ เมื่อคุณเห็นหลานๆ ทำได้ดี ให้พื้นที่พวกเขา เด็กๆ จะเป็นอิสระเล็กน้อย ไม่ต้องอยู่ในระเบียบมากเมื่ออยู่กับคุณ เพราะพ่อแม่ของหลานๆ คอยดุอยู่ตลอดเวลาอยู่แล้ว ทุกครั้งที่คุณเจอหลานๆ ให้กอด ให้รู้ว่าคุณรักพวกเขาและพวกเขาปลอดภัยเมื่ออยู่กับคุณ   อย่างไรก็ตามคุณก็สามารถดุด่าว่ากล่าวได้บางครั้ง ถ้าพวกเขาประพฤติตัวไม่ดีต่อหน้าคุณ คุณควรจะตั้งใจทำให้ตัวเองเป็นแหล่งความสุขและโลกในแง่บวกของหลาน พวกเขาอยู่กับผู้ปกครองหนึ่งหรือสองคนที่พร้อมจะสอนให้แยกแยะผิดถูกอยู่แล้ว และคุณก็ไม่อยากจะขัดความคิดเห็นของพวกเขา คุณก็ไม่ควรจะเข้มงวดมากเกินไปด้วย แน่นอนว่าคุณไม่ควรให้หลานทำตัวเหมือนเป็นคนละคนเมื่ออยู่กับคุณ มิเช่นนั้นเขาหรือเธอจะสับสนว่าอะไรเป็นสิ่งที่ “ถูกต้อง” อย่างไรก็ตามคุณควรจะใจดีกับหลานๆ และเน้นการชมพวกเขาและให้รู้ว่าพวกเขาพิเศษเพียงใด ซื้อของให้ในวันเกิดของหลานๆ ซื้อของที่เหมาะสม อย่าซื้อของที่เว่อร์มากเกินไป บางครั้งก็ให้ของพวกเขาขอ ครั้งอื่นให้ทำเซอร์ไพร์สเล็กๆ ที่พวกคาดไม่ถึงโดยการห่อของขวัญ สิ่งสำคัญที่สุดคือการที่คุณอยู่กับพวกเขาในวันสำคัญและทำให้พวกเขารู้ว่าคุณรักพวกเขามากแค่ไหน นอกจากการให้ของขวัญแล้วคุณอาจจะเขียนการ์ดให้เพื่อให้พวกเขารู้ว่าพวกเขาสำคัญสำหรับคุณมากเพียงใด ก่อนจะให้ของขวัญ ต้องปรึกษากับพ่อแม่ของหลานก่อน คุณไม่อยากให้ของของคุณดูเหนือกว่าหรือดูคล้ายๆกับของขวัญของพ่อแม่พวกเขาหรอก นั่นอาจจะทำให้เป็นวันเกิดที่กระอักกระอ่วนได้ อีกวิธีหนึ่งที่จะแสดงความรักให้หลานๆ ก็คือการฟูมฟักพวกเขาด้วยความรัก กอดและจูบพวกเขา โอบรอบตัวพวกเขา ยีผมหรือแค่การสัมผัสเพื่อทำให้รู้สึกมั่นใจ เป็นการแสดงว่าคุณใส่ใจ เวลาที่นั่งข้างๆ พวกเขา ให้ลูบเข่าหรือมือ หรือแค่เขยิบไปใกล้ๆเพื่อแสดงความรักให้พวกเขา เพราะเมื่อพวกเขาโตขึ้น พวกเขาอาจจะไม่เปิดรับความรักที่มากขนาดนี้ แต่คุณควรจะพยายามเลี้ยงดูพวกเขาด้วยความรัก  เป็นแหล่งของความรักและความอบอุ่นให้หลานๆ เพื่อที่หลานๆ จะได้รู้ว่าพวกเขาสามารถมาหาคุณได้เมื่อต้องการความสบายใจ ใช้เวลาเพื่อฟังสิ่งที่พวกเขาต้องการพูด และฟังทุกคำโดยไม่ขัดจังหวะ อย่าเสียสมาธิและให้เวลาสำหรับพวกเขา แทนที่จะให้พวกเขาพูดในขณะที่คุณกำลังทำอาหารหรือดูแลสวนอยู่ ให้สบตาและให้พวกเขารู้ว่าคุณใส่ใจขนาดไหน โดยไม่ต้องให้คำแนะนำใดๆ จนกว่าพวกเขาจะเป็นฝ่ายขอคำแนะนำ สิ่งที่สำคัญที่สุดคือคุณห้ามดุและใส่ใจเรื่องที่พวกเขาพูดอย่างจริงจัง   บางครั้งหลานๆ อาจจะเล่าสิ่งที่ไม่เคยเล่าให้พ่อแม่ฟังให้คุณฟัง ช่วยพวกเขาเท่าที่คุณจะสามารถทำได้ แต่บอกพวกเขาว่าในบางครั้งพ่อแม่จำเป็นต้องรู้ว่าลูกคิดอย่างไรเหมือนกัน ทำตัวให้น่ารักเวลาที่พวกเขาคุยกับคุณ โอบกอดหรือวางมือไว้ที่เข่าเพื่อทำให้พวกเขารู้สึกมั่นใจ คุณได้ผ่านช่วงเวลาการเป็นพ่อแม่และต้องอบรมสั่งสอนลูกๆ ของคุณเองไปแล้ว ตอนนี้คุณสามารถพักผ่อนเล็กน้อยและเน้นไปที่การเล่นสนุกกับหลานๆ ดีกว่า อย่างไรก็ตามกฎเกณฑ์บางอย่างจะต้องทำให้เข้มงวดขึ้น โดยเฉพาะถ้าหากว่าหลานๆ มาอยู่กับคุณเป็นเวลานาน เช่น ปิดเทอมฤดูร้อน  คุณควรจะมุ่งไปที่การให้หลานๆ กินขนม ให้พวกเขารู้สึกพิเศษ หรือแม้กระทั่งให้ขนมเพิ่มพิเศษในบางครั้ง พวกเขาควรจะมาหาคุณเพื่อความรัก ไม่ใช่เพื่อให้มาทำตามระเบียบกฎเกณฑ์ต่างๆ  แน่นอนว่าคุณไม่ควรตามใจจนถึงจุดที่พ่อแม่ของหลานๆ เริ่มรำคาญที่คุณยืดหยุ่นมากเกินไป หาทางที่ทำให้ทั้งหลานๆ และพ่อแม่ของพวกเขามีความสุข
อย่าให้คำแนะนำถ้าพวกเขาไม่ได้ร้องขอ. ยอมรับบทบาทของคุณในชีวิตของหลาน. ดำรงวิถีชีวิตเดิมของคุณ. ช่วยงานพ่อแม่ของหลาน. ให้เวลาพ่อแม่ของหลานอยู่ด้วยกัน. มีแผนที่แน่นอน. ไม่ต้องวางแผน. สอนสิ่งต่างๆเกี่ยวกับโลกใบนี้ให้พวกเขา. เล่าเรื่องราวครอบครัวของคุณ. ให้หลานๆ สอนคุณทำอะไรสักอย่าง. อยู่ในช่วงเวลาสำคัญ. อย่าลืมหาเวลาให้ตัวเองด้วย. ทำให้เป็นเรื่องใหญ่. จำวันเกิด. ทำตัวให้น่ารักอบอุ่น. ฟังหลานๆ ของคุณ. ตามใจหลานๆ นิดหน่อย.
https://www.wikihow.com/Be-a-Good-Grandmother https://www.wikihow.com/Be-a-Good-Grandmother https://www.wikihow.com/Be-a-Good-Grandmother
Respecting the Parents of Your Grandchildren Spending Time with Your Grandchildren Caring for Your Grandchildren